**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

**ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ**

**Улица: Богољуба Урошевића- Црног број 44.**

**Место: Обреновац**

**Број: 5383-E.03.02.-222038/10-2017**

**Датум: 19.07.2017.**

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1540/2017 (530/2017), за набавку Годишњи сервис и поправка калориметара, на захтев заинтересованог лица, даје

**ДОДАТНЕ ИНФОРМАЦИЈЕ ИЛИ ПОЈАШЊЕЊА**

**У ВЕЗИ СА ПРИПРЕМАЊЕМ ПОНУДЕ**

**Бр. 1.**

Четири дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: Молимо Вас за појашњење Конкурсне документације по Позиву за Јавну набавку бр. 3000/1540/2017 (530/2017) – Годишњи сервис и поправка калориметара. У документацији, на неколико места, се наводи да је Јавна набавка подељена у две партије:

Партија 1 – Годишњи сервис, поправка и одржавање калориметара IKA C5000, и

Партија 2 – Годишњи сервис и одржавање калориметара IKA C400

На стр.3 Конкурсне документације, у Опису сваке партије се наводи да “Јавна набавка није обликована по партијама”.

Молимо за потврду да се ради о штампарској грешци и да је дозвољено поднети понуду само за једну партију.

**ОДГОВОР 1:** Иако заинтересовано лице није поставило питање пет и више дана пре истека рока предвиђеног за појашњење понуда наручилац овим појашњењем напомиње да је у питању је очигледна штампарска грешка. Јавна набавка је обликована у две партије као што се и види у осталим деловима Конкурсне документације.

*У складу са наведеним појашњењима Комисија ће израдити измене и допуне конкурсне документације као и Обавештење о продужењу рока за подношење понуда и исте објавити на Порталу јавних набавки и интернет страници Наручиоца.*